Sena ilu llum, il-Kummissjoni Ewropea u r-Rappreżentant Għoli stabbilixxew pjanijiet għal rispons immirat tal-UE biex jiġu appoġġati l-isforzi tal-pajjiżi sħab fl-indirizzar tal-pandemija tal-coronavirus li jikkombinaw ir-riżorsi mill-UE, l-Istati Membri tagħha u l-istituzzjonijiet finanzjarji Ewropej, bħala “Tim Ewropa”. Sal-1 ta' Jannar 2021, Tim Ewropa kien diġà appoġġa pajjiżi sħab madwar id-dinja b'aktar minn EUR 26 biljun, 65 % tal-pakkett ta' rispons globali li issa jammonta għal aktar minn EUR 40 biljun u jaqbeż l-EUR 20 biljun oriġinali mwiegħda. Tim Ewropa qed jaħdem ukoll biex jiżgura aċċess ekwu u globali għat-tilqim kontra l-COVID-19 u jappoġġa t-tnedija ta' kampanji ta' tilqim, filwaqt li jesplora l-possibbiltajiet biex tingħata spinta lill-kapaċità ta' manifattura lokali. L-UE kellha rwol ewlieni fit-twaqqif tal-Faċilità COVAX, l-inizjattiva globali li tippermetti lill-pajjiżi bi dħul għoli jiffinanzjaw it-tilqim għal pajjiżi bi dħul baxx u medju u fejn Tim Ewropa huwa wieħed mid-donaturi ewlenin tagħha, b'aktar minn EUR 2.2 biljun. Aktar minn 130 pajjiż appoġġati madwar id-dinja Fl-2020, Tim Ewropa nefaq EUR 3.2 biljun b'appoġġ għar-rispons ta' emerġenza għall-ħtiġijiet umanitarji — aktar minn 90 % tal-EUR 3.5 biljun impenjati tiegħu — fost l-oħrajn, fuq: Fl-2020, Tim Ewropa nefaq EUR 3.5 biljun fuq it-tisħiħ tas-sistemi tas-saħħa, tal-ilma u tas-sanità - 41 % tal-impenn tiegħu ta' EUR 8.5 biljun — fost l-oħrajn, fuq: Fl-2020, Tim Ewropa nefaq EUR 19.5 biljun biex itaffi l-konsegwenzi soċjali u ekonomiċi tal-pandemija. S'issa wassal 68 % tal-impenn tiegħu ta' EUR 28.4 biljun, fost l-oħrajn, fuq: Filwaqt li jibnu fuq is-suċċess tal-approċċ ta' Tim Ewropa, l-UE u l-Istati Membri tagħha qablu li jżiduh billi jfasslu, jiffinanzjaw u jimplimentaw b'mod konġunt l-Inizjattivi tat-Tim Ewropa. Fiċ-ċiklu ta' programmazzjoni li jmiss, dawn se jkunu proġetti ta' trasformazzjoni għall-pajjiżi sħab tagħna u se jiffukaw fuq oqsma prijoritarji ewlenin tal-UE f'konformità mal-ħtiġijiet tal-pajjiżi sħab. Il-Membri tal-Kulleġġ qalu: Il-President tal-Kummissjoni Ewropea, Ursula von der Leyen, ikkummentat: “Il-virus heżżeż id-dinja kollha. Bħala Tim Ewropa, qed naħdmu bla heda mas-sħab tagħna madwar id-dinja biex intaffu l-impatt tal-pandemija u nwittu t-triq lejn irkupru sostenibbli. Irridu nibdew ukoll naħdmu issa biex niżguraw li nkunu ppreparati aħjar biex nindirizzaw flimkien il-kriżi futura tas-saħħa. Huwa għalhekk li l-Kummissjoni Ewropea u l-Presidenza Taljana tal-G20 se jlaqqgħu s-Summit dwar is-Saħħa Globali fil-21 ta' Mejju.” Ir-Rappreżentant Għoli/il-Viċi President Josep Borrell, iddikjara: “Il-pandemija tal-COVID-19 uriet li rispons effettiv għal kriżi globali jeħtieġ approċċ multilaterali. Tim Ewropa huwa eżempju tajjeb ta' kif il-multilateraliżmu għandu jwassal riżultati għall-benefiċċju ta' kulħadd, u ma jħalli lil ħadd lura fl-isforz konġunt biex tingħeleb il-pandemija.” Il-Kummissarju għas-Sħubijiet Internazzjonali, Jutta Urpilainen, qalet: “Ninsab kburija li t-Tim Ewropa mhux biss ikompli jżid l-impenji tiegħu lejn il-pajjiżi sħab tagħna fir-rispons għall-COVID-19, iżda qed iwettaq ukoll b'mod kostanti l-wegħdiet tiegħu b'riżultati konkreti, wara li ta kważi żewġ terzi tal-miżuri ta' appoġġ imħabbra tiegħu. Tim Ewropa qed jimmobilizza EUR 8 biljun għal azzjonijiet fl-Afrika u kważi EUR 4 biljun diġà ġew ikkunsinnati fl-Afrika Sub-Saħarjana. . Se ntemmu din il-pandemija u nirkupraw minnha flimkien biss.” Il-Kummissarju għat-Tkabbir u l-Viċinat, Olivér Várhelyi, żied jgħid, “Tim Ewropa wera li aħna aktar b'saħħitna flimkien. L-UE kollha kemm hi tat l-ewwel u qabel kollox lill-ġirien immedjati tagħha. Madwar EUR 12-il biljun ġew żborżati b'appoġġ għas-sħab u l-ġirien tagħna tal-Balkani tal-Punent fil-Lvant u fin-Nofsinhar biex jgħinuhom jindirizzaw l-emerġenza tas-saħħa, isaħħu r-reżiljenza tas-sistemi tal-kura tas-saħħa tagħhom, iżommu l-impjiegi u l-protezzjoni soċjali u jipprovdu appoġġ għall-irkupru ekonomiku.” Il-Kummissarju għall-Ġestjoni tal-Kriżijiet, Janez Lenarčič, qal: “L-approċċ ta' Tim Ewropa diġà wera l-valur solidu tiegħu fil-ġlieda konġunta tagħna kontra l-COVID-19 billi skjera l-kapaċitajiet umanitarji u ta' protezzjoni ċivili Ewropej — mir-ripatrijazzjoni taċ- ċittadini tal-UE maqbuda għal Pontijiet Umanitarji bl-Ajru li pprovdew appoġġ li jsalva l-ħajjiet meta titjiriet kummerċjali ma setgħux isiru minħabba l-pandemija. Aħna determinati li nkomplu nużaw l-għodod kollha fl-inizjattivi futuri tagħna, bħall-Kapaċità ta' Rispons Umanitarju f'Emerġenza tal-UE.” Sfond Il-pakkett "Tim Ewropa" tnieda fit-8 ta' April 2020 biex jappoġġa lill-pajjiżi sħab tal-UE fil-ġlieda kontra l-pandemija tal-COVID-19 u l-konsegwenzi tagħha. L-appoġġ finanzjarju li twiegħed inizjalment kien ta' madwar €20 biljun u kien jgħaqqad flimkien riżorsi mill-UE, l-Istati Membri u istituzzjonijiet finanzjarji, b'mod partikolari l-Bank Ewropew tal-Investiment u l-Bank Ewropew għar-Rikostruzzjoni u l-Iżvilupp. Dan l-appoġġ globali kollettiv huwa ffukat fuq 1) ir-rispons ta' emerġenza u l-ħtiġijiet umanitarji immedjati; 2) it-tisħiħ tas-sistemi tas-saħħa, tal-ilma, tas-sanità u tan-nutrizzjoni, u 3) il-mitigazzjoni tal-konsegwenzi soċjali u ekonomiċi tal-pandemija. Għal Aktar Informazzjoni Il-paġna web u ċ-ċifri ta' Tim Ewropa Il-paġna tal-Kunsill dwar is-solidarjetà tal-UE